PATVIRTINTA

Kupiškio vaikų lopšelio-darželio „Obelėlė“

direktoriaus 2017 m. rugsėjo 7 d.

įsakymu Nr. P- 32

**NEFORMALIOJO ŠVIETIMO MOKYTOJO PAREIGYBĖS**

**APRAŠYMAS** **NR. 6.**

**I SKYRIUS**

**PAREIGYBĖ**

1. Kupiškio vaikų lopšelio-darželio „Obelėlė“ (toliau – darželis) neformaliojo švietimo mokytojo pareigybė yra specialistų, kurių pareigybės priskiriamos A arba B lygiui, atsižvelgiant į būtiną išsilavinimą toms pareigoms eiti, grupės.

2. Pareigybės lygis – A2.

3. Kupiškio vaikų lopšelio-darželio „Obelėlė“ neformaliojo švietimo mokytojas (toliau – Darbuotojas) ugdo vaikus atsižvelgiant į darželio steigėjo patvirtintą darželio ugdymo organizavimo modelį.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti aukštąjį arba aukštesnįjį (specialųjį vidurinį, įgytą iki 1995 metų) išsilavinimą;

4.2. būti baigęs vieną iš mokytojų rengimo ikimokyklinėms įstaigoms arba edukologijos studijų krypties programų;

4.3. mokėti naudotis informacinėmis technologijomis;

4.4. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“, reikalavimus;

4.5. mokėti taikyti savo darbe ikimokyklinį ugdymą reglamentuojančius teisės aktus;

4.6. mokėti planuoti ir organizuoti savo veiklą, spręsti iškilusias problemas;

4.7. gebėti kaupti, sisteminti, apibendrinti informaciją ir rengti išvadas.

5. Darbuotojas privalo būti nepriekaištingos reputacijos.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

6. Šias pareigas einantis Darbuotojas vykdo šias funkcijas:

6.1. paiso vaiko raidos dėsningumų, siekia jo vertybinių nuostatų, jausmų, mąstymo ir veiksmų plėtotės;

6.2. sistemingai stebi ir vertina vaiko gebėjimus, įvairiais būdais fiksuoja vaiko pasiekimus;

* 1. organizuoja pedagoginį procesą, orientuotą į individualius vaiko ugdymo(si) porei-

kius, ikimokyklinio ugdymo tikslus ir uždavinius;

* 1. kuria stimuliuojančią, funkcionalią, dinamišką, psichologiškai ir fiziškai saugią

ugdymo(si) aplinką;

* 1. parenka ugdymo metodus ir priemones, atitinkančias specialiuosius vaikų ugdy-

mo(si) poreikius;

* 1. bendradarbiauja su kitais pedagogais (logopedu, darželio auklėtojais ir kt.);
  2. tobulina savo kvalifikaciją, atestuojasi;
  3. užtikrina racionalų ir taupų lėšų bei turto naudojimą;
  4. užtikrina vaikų saugumą darželyje ir už jo ribų, kai dalyvaujama vaikų renginiuo-

se;

6.10. įtaręs ar pastebėjęs žodines, fizines, socialines patyčias, smurtą, imasi priemonių,

kad laiku būtų suteikta pagalba vaikui, kurio atžvilgiu buvo taikytas smurtas, prievarta ir kitokio pobūdžio išnaudojimas ir apie tai informuoja darželio administraciją;

6.11. užtikrina informacijos apie vaiko ugdymo(si) ypatumus, apie vaiko šeimą, apie vaiko specialiuosius ugdymo(si) poreikius konfidencialumą;

6.12. inicijuoja ugdomąsias (sportines ar anglų kalbos komunikacinės kompetencijos ugdymo) veiklas darželyje;

6.13. atlieka kitas funkcijas, nustatytas darželio tvarkos taisyklėse ir Lietuvos Respublikos teisės aktuose.

7. Darbuotojas už savo pareigų netinkamą vykdymą atsako Lietuvos Respublikos teisės aktų nustatyta tvarka.

8. Darbuotojas yra tiesiogiai pavaldus darželio direktoriaus pavaduotojui ugdymui.

\_\_\_\_\_\_\_\_\_\_\_\_\_\_\_\_\_\_\_\_\_